W zymskich měsacach bjezdźěłnosć stajnje trochu přiběra. Na tak niskim niwowje kaž tuchwilu pak wona hišće ženje njebě, rěkaše wčera na nowinarskej rozmołwje w Budyskej dźěłowej agenturje.
Budyšin (CK/SN). Ličba bjezdźěłnych w Hornjej Łužicy drje je w decembru 2017 snadnje na 20 056 rozrostła, ale aktualnje je 2 690 žonow a muži mjenje potrjechenych hač před lětom. Přeličene je to jědnaće procentow mjenje. Sprawnosće dla wšak dyrbi so rjec, zo je połojca toho sćěh demografiskeho wuwića, praji šef Budyskeje agentury za dźěło Thomas Berndt. Zdobom pak to woznamjenja, zo je tamna połojca sćěh dobreho hospodarskeho wuwića a nastaća nowych dźěłowych městnow w Hornjej Łužicy.
ces_Latn szl_Latn